Príloha č. 3 
Návrh 

Zmluva o poskytovaní služieb v oblasti verejného
obstarávania
uzatvorená podľa ust. § 269 ods. 2 zákona č. 513/1991 Z.z. Obchodný zákonník v znení neskorších predpisov (ďalej len „ zmluva “) 

Článok I.
Zmluvné strany

Názov: 		Mesto Dunajská Streda
Sídlo: 			Hlavná 50/16, 929 01 Dunajská Streda
Zastúpený: 		JUDr. Zoltán Hájos, primátor mesta
Bankové spojenie:  	BIC: 	CEKOSKBX
		IBAN: SK17 7500 0000 0003 0281 2303
IČO: 			00 305 383
DIČ: 			2021129968
(ďalej ako „Mesto“)

Obchodné meno: 
Sídlo: 
Zastúpený: 
IČO: 
DIČ: 	
IČ DPH:
Bankové spojenie: 	 BIC: 	
			 IBAN: 
Zapísaný v registri:
(ďalej ako „Poskytovateľ“)

Článok II.
Predmet zmluvy
1. Predmetom zákazky je komplexné zabezpečenie  procesov verejných obstarávaní pre zákazky  obstarávané mestom Dunajská Streda na rok 2015, vrátane poskytovania odborných poradenských služieb týkajúcich sa verejného obstarávania v zmysle príslušných ustanovení zákona NR SR č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZVO. 
2. Zmluvné strany sa dohodli, že Poskytovateľ za podmienok dohodnutých v tejto zmluve zabezpečí pre Mesto za odplatu špecifikovanú v článku III. tejto zmluvy služby uvedené v odseku 1. 
3. Mesto sa zaväzuje prevziať od Poskytovateľa výsledky poskytovania odborných služieb vo verejnom obstarávaní v zmysle zákona o verejnom obstarávaní.

Článok III.
Odplata
1. Mesto sa zaväzuje zaplatiť Poskytovateľovi za poskytované služby  na základe záväznej cenovej ponuky v zmysle Prílohy č.1 dohodnutú cenu na jednotlivé typy zákazky. Príloha č. 1 tvorí neoddeliteľnú súčasť tejto zmluvy. V cene sú zahrnuté všetky náklady Poskytovateľa súvisiace s vykonávaním odborných činností v rámci verejného obstarávania pre zákazky obstarávané Mestom.
2. Splatnosť riadne vystavenej a doručenej faktúry je 30 dní. Faktúra bude doručená Mestu po ukončení obstarávania jednotlivých zákaziek.
3. Za ukončenie obstarávania zákazky sa považuje deň uplynutia lehoty podľa § 45 ods. 2 ZVO (t. j. šestnásty deň odo dňa odoslania oznámenia o výsledku vyhodnotenia ponúk, ak v zákonnej lehote nebola podaná žiadosť o nápravu).
4. Mesto sa zaväzuje zaplatiť Poskytovateľovi odplatu v súlade s bodom 1. a 2. tohto článku na účet Poskytovateľa uvedený v Čl. I. tejto zmluvy. Poskytovateľ je povinný bez zbytočného odkladu oznámiť Mestu zmenu bankového spojenia.

Článok IV.
Práva a povinnosti zmluvných strán
1. Mesto je povinné poskytnúť Poskytovateľovi pri vybavovaní konkrétnych úkonov v rámci verejného obstarávania potrebnú súčinnosť, najmä mu poskytnúť všetky dostupné informácie a písomné podklady, ktoré má k dispozícii. 
2. Poskytovateľ je povinný zachovávať mlčanlivosť o všetkých záležitostiach Mesta, o ktorých sa pri realizácií služieb pre Mesto dozvie.
3. Poskytovateľ je povinný skontrolovať úplnosť predložených podkladov a upozorniť Mesto na zistené nedostatky týchto podkladov.
4. Poskytovateľ je povinný predložiť Mestu na odsúhlasenie všetky návrhy písomných dokladov potrebných k realizácii komplexného obstarávania.
5. Poskytovateľ je povinný postupovať pri plnení predmetu tejto zmluvy s odbornou starostlivosťou.
6. V rámci realizácie postupu verejných obstarávaní bude Poskytovateľ najmä elektronickými prostriedkami (e-mailom) poskytovať činnosti v slovenskom jazyku a to najmä:

•	výber metódy zadávania zákazky, 
•	definovanie predmetu zákazky,
•	vypracovanie harmonogramu verejného obstarávania,
•	stanovenie predpokladanej hodnoty zákazky,
•	stanovenie stratégie verejného obstarávania,
•	vypracovanie oznámenia o vyhlásení verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie súťažných podkladov a ich príloh (opis predmetu zákazky, spracovanie obsahu podkladov, určenie kritérií výberu),  v spolupráci s príslušnými odbormi/oddeleniami/referátmi verejného obstarávateľa (podkladmi sú najmä technická špecifikácia predmetu zákazky, obchodné podmienky, požiadavky verejného obstarávateľa smerujúce k určeniu podmienok účasti a k spôsobu vyhodnotenia ponúk), 
•	vypracovanie vyhlásenia o nestrannosti a dôvernosti spracúvaných informácií (mlčanlivosť o obsahu súťažných podkladov),
•	vypracovanie výzvy na predkladanie ponúk a jej zaslanie do relevantného vestníka,
•	zaslanie výziev na predloženie cenových ponúk spolu s prílohami jednotlivým uchádzačom (buď elektronicky, poštovou alebo inou službou),
•	evidencia žiadosti o účasť, evidencia záujemcov, 
•	vypracovať a včas poskytnúť verejnému obstarávateľovi Informáciu týkajúcu sa splnenia povinnosti podľa §41 ods1 zákona NR SR č. 25/2006 o verejnom obstarávaní v znení neskorších predpisov,
•	vypracovanie menovacích dekrétov pre členov komisie na vyhodnotenie ponúk, čestných vyhlásení členov komisie a hodnotiacich hárkov (ak to druh verejného obstarávania vyžaduje) na základe určenia členov komisie zo strany verejného obstarávateľa, 
•	účasť pri vyhodnocovaní ponúk ako člena komisie bez hlasovacieho práva na základe menovacieho dekrétu člena komisie a kontrola predložených ponúk členom komisie, 
•	spracovanie záznamu (zápisnice, prezenčnej listiny) z otvárania ponúk vrátane prezenčných listín, vypracovanie sprievodných listov k zaslaniu záznamu z otvárania ponúk uchádzačom, zaslanie záznamu z otvárania ponúk uchádzačom, kontrola oprávnenia zúčastniť sa otvárania ponúk
•	vyhodnotenie splnenia podmienok účasti na základe predložených žiadostí o účasť alebo ponúk, spracovanie záznamu (zápisnice, prezenčnej listiny) o splnení podmienok účasti vo verejnom obstarávaní a vypracovanie oznámenia o vylúčení vylúčeným uchádzačom, zaslanie jednotlivých záznamov či oznámení všetkým uchádzačom,
•	spracovanie a zaslanie žiadostí o vysvetlenie a doplnenie ponúk v prípade potreby vysvetlenia a doplnenia ponúk zo strany uchádzačov a vyhodnotenie odpovedí na žiadosť o vysvetlenie a doplnenie ponúk,
•	spracovanie zápisnice o vyhodnotení ponúk, 
•	spracovanie dokumentácie súvisiacej so žiadosťami o nápravu, resp. námietok a jej zaslanie uchádzačovi/uchádzačom, komplexné riešenie podanej námietky, 
•	vypracovanie oznámenia o úspešnosti, neúspešnosti, resp. vylúčení ponúk a jeho zaslanie uchádzačom, 
•	vypracovanie a odoslanie oznámenia o výsledku verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie oznámenia o výsledku verejného obstarávania a jeho zaslanie všetkým uchádzačom,
•	príprava podkladov na realizáciu elektronickej aukcie a prekonzultovať s členmi hodnotiacej komisie základné parametre elektronickej aukcie,
•	účasť na každej elektronickej aukcii vykonávanej verejným obstarávateľom,
•	v prípade podania námietky proti výsledku e-aukcie, resp. v prípade sporných otázok ohľadom priebehu resp. výsledku e-aukcie komunikovať s jednotlivými uchádzačmi,
•	príprava podkladov na archiváciu,
•	v prípade potreby zabezpečiť všetky úkony potrebné na predĺženie lehoty viazanosti ponúk,
•	poskytnúť patričnú súčinnosť pri výkone predbežnej finančnej kontroly MsÚ DS v súvislosti s vykonanými verejnými obstarávaniami,
•	do 14 dní od ukončenia verejného obstarávania (nadobudnutie účinnosti príslušnej zmluvy, resp. vypracovanie objednávky) protokolárne odovzdať verejnému obstarávateľovi (Referátu verejného obstarávania, rozvojovej stratégie a štrukturálnych fondov MsÚ) kompletnú dokumentáciu týkajúcu sa ukončeného verejného obstarávania v 1 originálnej verzii spolu s registrom korešpondencie (vyhotoviť odovzdávací/preberací protokol obsahujúci presný popis všetkých odovzdávaných podkladov, či príloh a ich množstvo),
•	odovzdaná dokumentácia v zmysle predchádzajúceho bodu má byť opatrená podpismi všetkých osôb, ktorých sa daná dokumentácia, či príloha týka (súťažné podklady, podpisy členov hodnotiacej komisie, resp. prítomných uchádzačov na otváraní ponúk, všetka korešpondencia s uchádzačmi, atď). Všetka korešpondencia s uchádzačmi sa má uskutočniť buď v listinnej podobe (v takom prípade sa predkladá aj potvrdenie o doručení zásielky uchádzačovi – „doručenka“) alebo prostredníctvom elektronických komunikačných prostriedkov (e-mail), či osobným doručením (v takom prípade sa predkladá potvrdenie o osobnom doručení/prevzatí písomnosti),
•	evidovať a poskytnúť verejnému obstarávateľovi kompletný register korešpondencie (v listinnej aj elektronickej podobe) za každé vykonané verejné obstarávanie,
•	evidovať a poskytnúť verejnému obstarávateľovi kompletný register korešpondencie (v listinnej aj elektronickej podobe) za všetky vykonané verejné obstarávanie sumárne (na konci kalendárneho roku),
•	informovať a zaškoliť pracovníkov MsÚ o akejkoľvek novelizácii zákona NR SR č. 25/2006 o verejnom obstarávaní v znení neskorších predpisov,
•	poskytnúť patričnú súčinnosť pri všetkých kontrolách vykonávaných Úradom pre verejné obstarávanie, ministerstvami SR, či inými orgánmi, ktoré sú oprávnené kontrolovať celý proces verejného obstarávania (najmä v prípade projektov implementovaných z rozličných dotačných schém),
•	vypracovať súhrnné správy, ktoré je verejný obstarávateľ povinný zverejňovať na svojom webovom sídle v zmysle zákona NR SR č. 25/2006 Z.z. v znení neskorších predpisov,
•	viesť potrebné evidencie pre verejného obstarávateľa v zmysle zákona NR SR č. 25/2006 Z.z. v znení neskorších predpisov,
•	vedenie a aktualizácia profilu verejného obstarávateľa na webovom sídle Úradu pre verejné obstarávanie,
•	sledovanie zmlúv, ktorých platnosť a účinnosť je obmedzená za účelom iniciovania včasného nového verejného obstarávania,
•	kontrolovať správnosť informácií zverejnených v profile verejného obstarávateľa na webovom sídle www.dunstreda.sk,
•	príprava a kompletná realizácia verejných obstarávaní prostredníctvom elektronického trhoviska na základe pokynov kontaktných osôb verejného obstarávateľa,
•	príprava podkladov na archiváciu zákaziek obstaraných prostredníctvom elektronického trhoviska.
7. Verejné obstarávanie pre zákazky Mesta je Poskytovateľ povinný uskutočňovať podľa pokynov Mesta v súlade s jeho záujmami, ktoré Poskytovateľ pozná alebo musí poznať. Poskytovateľ je povinný oznámiť Mestu všetky okolnosti, ktoré zistil pri zariaďovaní záležitostí Mesta a ktoré môžu mať vplyv na zmenu pokynov Mesta.
8. Zmluvné strany určujú osoby, ktoré budú udržiavať kontakt medzi zmluvnými stranami na realizáciu predmetu tejto zmluvy:
Za objednávateľa:  Mgr. Marián Herceg, 
		 e-mail: marian.herceg@dunstreda.eu
		 mobil: 0918/607 347
Za poskytovateľa:  
            	e-mail: 
		mobil:

Článok V.
Miesto a spôsob plnenia predmetu zmluvy
1. Poskytovateľ bude predmetné služby poskytovať hlavne na  adrese: Mesto Dunajská Streda, Mestský úrad, Hlavná 50/16, Dunajská Streda. Otváranie obálok a zasadanie komisie na vyhodnotenie ponúk sa uskutočnia v priestoroch v mieste sídla Mesta.
2. Pri plnení predmetu tejto zmluvy sa Poskytovateľ zaväzuje dodržiavať ustanovenia platného zákona o verejnom obstarávaní a platnú a účinnú internú smernicu Mesta upravujúci postupy vo verejnom obstarávaní.

Článok VI.
Zodpovednosť za vady
1. Poskytovateľ zodpovedá za to, že proces verejného obstarávania pre zákazky obstarávané Mestom bude zabezpečený v súlade s ustanoveniami ZVO a ďalšími relevantnými všeobecne záväznými právnymi predpismi a internými regulatívami Mesta. 
2. Poskytovateľ nezodpovedá za vady, ktoré boli spôsobené použitím podkladov poskytnutých Mestom a Poskytovateľ ani pri vynaložení všetkej odbornej starostlivosti nemohol zistiť ich nevhodnosť alebo na ňu upozornil  Mesto a to na ich použití trvalo.
3. Poskytovateľ zodpovedá za škodu vzniknutú Mestu v dôsledku neposkytnutia služieb, ktoré sú predmetom tejto zmluvy riadne alebo včas a v súlade s platnými právnymi predpismi.
4. Právo zo zodpovednosti za škodu Mesto uplatní u Poskytovateľa bez zbytočného odkladu, v písomne alebo elektronickými prostriedkami (e-mailom). Poskytovateľ sa zaväzuje po uplatnení reklamácie Mesta reklamovanú vadu bezodkladne odstrániť.

Článok VII.
Sankcie
Pre prípad nedodržania podmienok tejto Zmluvy dohodli zmluvné strany nasledovné sankcie:
a) v prípade neposkytnutia dohodnutých služieb v plnom rozsahu a včas má Mesto právo na uplatnenie zmluvnej pokuty vo výške 5 % z odmeny Poskytovateľa uvedenej v Prílohe č. 1 tejto zmluvy za každý aj začatý deň omeškania. Zaplatením zmluvnej pokuty nezaniká nárok Mesta,
b) v prípade omeškania Mesta so zaplatením ceny má Poskytovateľ právo na uplatnenie úroku z omeškania vo výške 0,05 % z nezaplatenej ceny za každý aj začatý deň omeškania.

Článok  VIII.
Záverečné ustanovenia
1. Zmluvné strany sa v súlade s § 574 Obchodného zákonníka dohodli, že obe zmluvné strany môžu zmluvný vzťah založený touto zmluvou ukončiť vzájomnou dohodou. Poskytovateľ je však povinný Mesto upozorniť na opatrenia potrebné na to, aby sa zabránilo vzniku škody bezprostredne hroziacej Mestu nedokončením alebo porušením činnosti súvisiacej so zariaďovaním verejného obstarávania. Za činnosť riadne uskutočnenú do účinnosti zániku zmluvy má Poskytovateľ nárok na úhradu nákladov vynaložených na primeranú časť odplaty. Ku dňu zániku zmluvy zaniká záväzok Poskytovateľa uskutočňovať činnosť, na ktorú sa zaviazal. Ak by týmto prerušením činnosti vznikla Mestu škoda,  Poskytovateľ je povinný ho upozorniť, aké opatrenia je potrebné urobiť na jej odvrátenie. Ak Mesto tieto opatrenia nemôže urobiť ani pomocou iných osôb a požiada Poskytovateľa, aby ich urobil sám, je poskytovateľ povinný to urobiť za osobitnú úhradu.
3. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom 01.01.2015, nie však skôr ako dňom nasledujúcim po dni jej zverejnenia na webovom sídle Mesta www.dunstreda.sk.
4. Neoddeliteľnú súčasť tejto zmluvy tvorí:
Príloha č.1: Záväzné ceny služieb
5. Táto zmluva je vyhotovená v štyroch (4) rovnopisoch, pričom každá zmluvná strana po jej podpísaní obdrží dva (2) rovnopisy.
6. Túto zmluvu je možné meniť a dopĺňať iba písomnými vzájomne odsúhlasenými dodatkami podpísanými oboma zmluvnými stranami.
7. Zmluvné strany vyhlasujú, že ich zmluvná voľnosť nie je obmedzená, zmluvu uzatvorili na základe slobodnej vôle, zmluva nebola uzatvorená v tiesni a ani za nápadne nevýhodných podmienok, zmluvu si prečítali, jej obsahu porozumeli a na znak súhlasu ju podpísali.

V ........................., dňa.......................	V Dunajskej Strede, dňa.................		

 __________________________		________________________
       Meno, priezvisko a podpis			                   JUDr. Zoltán Hájos,
         štatutárneho zástupcu		        	                  		primátor mesta